b'\n_START_ARTICLE_\nKeuhkonsiirto\n_START_PARAGRAPH_\nKeuhkonsiirto on toimenpide, jossa vaikeasta keuhkosairaudesta k\xc3\xa4rsiv\xc3\xa4lle potilaalle siirret\xc3\xa4\xc3\xa4n yksi keuhko tai molemmat keuhkot. Lis\xc3\xa4ksi tehd\xc3\xa4\xc3\xa4n blokkisiirtoja, joissa my\xc3\xb6s syd\xc3\xa4n siirret\xc3\xa4\xc3\xa4n. Keuhkonsiirtoja tehd\xc3\xa4\xc3\xa4n muun muassa fibroosin, emfyseeman ja syd\xc3\xa4nvian aiheuttaman keuhkosairauden takia. Hyljint\xc3\xa4 ja infektio ovat riskein\xc3\xa4 elinsiirron j\xc3\xa4lkeen._NEWLINE_Ensimm\xc3\xa4inen keuhkonsiirto tehtiin Yhdysvalloissa vuonna 1963. Suomessa tehd\xc3\xa4\xc3\xa4n vuosittain noin 10\xe2\x80\x9315 keuhkonsiirtoa. Ensimm\xc3\xa4inen keuhkonsiirto Suomessa tehtiin vuonna 1990. Blokkisiirto oli tehty jo vuonna 1988._NEWLINE_Keuhkosiirrokkaiden etuj\xc3\xa4rjest\xc3\xb6n\xc3\xa4 toimii Suomessa vuonna 1990 perustettu Syd\xc3\xa4n- ja keuhkosiirrokkaat SYKE ry.\n_START_SECTION_\nKeuhkonsiirto kystisess\xc3\xa4 fibroosissa\n_START_PARAGRAPH_\nKeuhkonsiirtoon voidaan ryhty\xc3\xa4 kystisen fibroosin takia, jos keuhkojen toiminta on erityisen heikkoa. Ensimm\xc3\xa4inen kystisest\xc3\xa4 fibroosista k\xc3\xa4rsineen keuhkonsiirto tehtiin Pittsburghissa vuonna 1984.'